വഞ്ചനാകുറ്റം നിലനില്ക്കില്ല! മനപ്പൂര്വ്വം ആള്മാറാട്ടം നടത്തിയിട്ടില്ല! സുഹൃത്തുക്കള് തന്നെ വഞ്ചിക്കുകയായിരുന്നു... ഹൈക്കോടതിയില് മുന്കൂര് ജാമ്യാപേക്ഷ നല്കി അഭിഭാഷകയായി ആള്മാറാട്ടം നടത്തിയ സെസി സേവ്യര് അഭിഭാഷകയായി ആള്മാറാട്ടം നടത്തിയ സെസി സേവ്യര് ഹൈക്കോടതിയില് മുന്കൂര് ജാമ്യാപേക്ഷ നല്കി. തനിക്കെതിരായ വഞ്ചനാകുറ്റം നിലനില്ക്കില്ലെന്നും മനപ്പൂര്വ്വം ആള്മാറാട്ടം നടത്തിയിട്ടില്ലെന്നും സുഹൃത്തുക്കള് തന്നെ വഞ്ചിക്കുകയായിരുന്നുവെന്നും മുന്കൂര് ജാമ്യാപേക്ഷയില് പറഞ്ഞു. സെസിയുടെ തട്ടിപ്പ് കണ്ടെത്തിയ ബാര് അസോസിയേഷന് തുടര് നടപടിയെടുത്തത് പുറത്താക്കി തുടര്ന്ന് പൊലീസില് പരാതി നല്കിയതോടെ ഒളിവില് പോവുകയായിരുന്നു. ഐ.പി.സി. 417വഞ്ചന, 419, 420ആള്മാറാട്ടം എന്നിവയാണ് സെസിക്കെതിരെ ചുമത്തിയിരുന്നത്. എല്.എല്.ബി പാസാകാത്ത സെസി സേവ്യര് തിരുവനന്തപുരം സ്വദേശിനി സംഗീത എന്ന അഭിഭാഷകയുടെ റോള് നമ്ബര് ഉപയോഗിച്ചാണ് പ്രാക്ടീസ് ചെയ്തിരുന്നത്. സംഗീതയില് നിന്ന് പൊലീസ് വിവരം ശേഖരിച്ചാണ് ആള്മാറാട്ടം ചുമത്തിയത്. 2019ലാണ് ആലപ്പുഴ ബാര് അസോസിയേഷനില് സെസി അംഗത്വമെടുക്കുന്നത്. പിന്നീട് അസോസിയേഷന് ലൈബ്രേറിയനായും തെരഞ്ഞെടുക്കപ്പെട്ടു. ആലപ്പുഴ സി.ജെ.എം കോടതിയില് കീഴടങ്ങാന് ഇവരെത്തിയെങ്കിലും ജാമ്യമില്ല വകുപ്പുകള് ചുമത്തിയിട്ടുണ്ടെന്ന് കണ്ടെത്തി മുങ്ങി. തുടര്ന്നാണ് ഹൈകോടതിയില് മുന്കൂര് ജാമ്യാപേക്ഷ നല്കിയത്.